|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o osnivanju Dječjeg vrtića Mali medo** |
| **OPĆINA GORNJA RIJEKA** |
| **Početak savjetovanja****10. rujna 2020.** | **Završetak savjetovanja** **25. rujna 2020.** |

RAZLOG DONOŠENJA

|  |
| --- |
| Zakonom o predškolskom odgoju i obrazovanju („Narodne novine“ broj 10/97., 107/07., 94/13. i 98/19) propisano je da dječji vrtić mogu osnovati:1. Republika Hrvatska,2. jedinice lokalne i područne (regionalne) samouprave,3. vjerske zajednice,4. druge pravne i fizičke osobe.Akt o osnivanju dječjeg vrtića sadrži odredbe propisane Zakonom o ustanovama i odredbe:- o programu rada dječjeg vrtića te načinu i uvjetima njegova ostvarivanja,- o odgojiteljima i stručnim suradnicima,- o uvjetima i načinu osiguranja prostora i opreme,- ovlastima ravnatelja dječjeg vrtića.Zakonom o ustanovama („Narodne novine“ broj 76/93, 29/97. - ispravak, 47/99. - ispravak, 35/08. i 127/19) propisano je da Javnu ustanovu može osnovati:1. Republika Hrvatska,2. jedinica lokalne i područne (regionalne) samouprave u okviru svoga samoupravnog djelokruga,3. druga pravna ili fizička osoba, ako je to posebnim zakonom izrijekom dopušteno.Člankom 12. Zakona o ustanovama propisano je da akt o osnivanju ustanove donosi osnivač te da jedinica lokalne i područne (regionalne) samouprave ustanovu osniva odlukom.Člankom 13. Zakona o ustanovama propisano je da Akt o osnivanju ustanove sadrži naročito odredbe o:1. tvrtki, nazivu, odnosno imenu, te sjedištu, odnosno prebivalištu osnivača,2. nazivu i sjedištu ustanove,3. djelatnosti ustanove,4. tijelima ustanove i o upravljanju ustanovom i vođenju njenih poslova,5. sredstvima koja su ustanovi potrebna za osnivanje i početak rada, te načinu njihovogpribavljanja ili osiguravanja,6. način raspolaganja s dobiti,7. o pokrivanju gubitaka ustanove,8. o ograničenjima glede stjecanja, opterećivanja i otuđivanja nekretnina i druge imovineustanove,9.o međusobnim pravima i obvezama osnivača i ustanove. |

Pozivamo predstavnike zainteresirane javnosti da najkasnije do 25. rujna 2020. godine dostave svoje komentare na Nacrt Odluke o osnivanju Dječjeg vrtića Mali medo putem OBRASCA za savjetovanja na e-mail: opcina-gornja-rijeka@kc.t-com.hr

Po završetku savjetovanja, svi pristigli doprinosi bit će javno dostupni na internetskoj stranici Općine Gornja Rijeka te priloženi uz prijedlog akta o kojem će raspravljati Općinsko vijeće Općine Gornja Rijeka.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta Odluke o osnivanju Dječjeg vrtića Mali medo.